ANM a emis o prognoză specială pentru București. Temperaturile scad brusc cu 18 grade.
ANM a emis o prognoză specială pentru București. Bucureștenii vor avea parte de o scădere bruscă a temperaturilor, de la 16 grade C joi la minus 2 grade C vineri. În prima parte a zilei de vineri, temporar va ninge.
Bucureștenii vor avea parte de o scădere bruscă a temperaturilor, de la 16 grade C joi la minus 2 grade C vineri.Conform prognozei meteo pentru București, în intervalul miercuri ora 14:00 – joi ora 08:00 vremea se va menține deosebit de caldă cu o maximă termică ce se va situa în jurul a 16 grade C și o minimă de 4…6 grade C.Cerul va fi variabil cu unele înnorări în a doua parte a intervalului, însă condițiile de ploaie vor fi reduse. Vântul va sufla slab şi moderat.De joi ora 8:00 până vineri ora 12:00, cerul se va înnora treptat și începând din a doua parte a zilei, temporar vor fi precipitații, moderate cantitativ, la început sub formă de ploaie, iar noaptea se vor transforma în lapoviță și ninsoare.În prima parte a zilei de vineri, temporar va mai ninge. Valorile termice vor fi în scădere bruscă și accentuată, de la 14…16 grade C în după-amiaza zilei de joi spre -2…-1 grad C la începutul zilei de vineri.Vântul va prezenta intensificări în special în seara zilei de joi și în prima parte a nopții de joi spre vineri, când rafalele vor atinge 45…55 km/h.